OpenLLM-France/wikimedia huggingface dataset:
# Valtierra

Valtierra és un municipi de Navarra, a la comarca de Tudela, dins la merindad de Tudela. Limita amb Arguedas, Castejón, Alfaro (la Rioja), Cadreita i les Bardenas Reales.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 2 459 | 2 423 | 2 422 | 2 430 | 2 430 | 2 441 | 2 430 | 2 433 | 2 415 | 2 516 | 2 526 |
| Fonts: Valtierra i Institut d'Estadística de Navarra |||||||||||

## Història

Va tenir una important presència àrab i va ser part de l'imperi de Muza Ben Muza, més tard forma part de la Taifa de Saragossa i més endavant de la de Tudela-Lleida. Va acabar de ser conquistada pels cristians d'Alfons el Bataller rei de Navarra i Aragó en l'any 1110 atorgant a la vila el Fur de Sobrarbe i el títol de Molt noble i Molt lleial, quan Navarra i Aragó es van separar aquesta a conseqüència de la mort d'Alfons I en 1140, la noblesa va decidir formar part de Navarra i Tudela no es va unir a Aragó, formant part de Navarra.
Aquesta vila participà en les guerres carlines, amb una presència molt destacada de liberals, durant la guerra civil, com en la resta de la ribera el PSOE va tenir el seu feu de vots a més d'en aquest poble en tota la comarca, del 21 per 100 que treia la zona principal era aquesta zona, durant la guerra civil es desenvolupà una forta repressió, ja que era la zona amb més esquerranes i en la zona nord el 9 per 100 de nacionalistes van donar als carlistes, en la democràcia guanyo l'ORT per Angel Oliver, cura de la teoria de l'alliberament, aquesta va ser l'única localitat que va aconseguir aquesta formació, que més endavant es va unir al PSOE i sempre ha guanyat, el següent alcalde de la democràcia va ser Alfonso Mateo.

## Personatges il·lustres

* Andrés Larraga Montaner (1861-1931). Pintor.
* Agustín Perez Soriano (1846-1907). Compositor.
* Angel Oliver sacerdot obrer, membre de la ORT i alcalde de Valtierra. Més tard fou membre del Parlament de Navarra pel PSN-PSOE.
# Lucien Weiler

Lucien Weiler (Ettelbruck, 3 d'agost de 1951) és un polític i jurista luxemburguès.
Membre del Partit Popular Social Cristià (CSV), fou President de la Cambra de Diputats de Luxemburg des del 3 d'agost de 2004 fins al 7 de juny de 2009. Fou elegit diputat per primera vegada a les eleccions legislatives de 1984 per la circumscripció del Nord. Entre 1986 i 1993 fou membre del consell comunal de Diekirch, període en el que també serví com a échevin (1988-1993).

## Referències

* 1 2 3 «Lucien Weiler» (en francès). CHD.lu. [Consulta: 6 setembre 2009].
* ↑ «Rulers: Luxembourg» (en anglès). Rulers.org. [Consulta: 2 desembre 2015].
# Agapostemon

Agapostemon és un gènere d'himenòpters apòcrits de la família dels crabrònids (Crabronidae). És un grup d'abelles bastant comunes, en general de colors metàl·lics verds o blaus. Hi ha aproximadament 45 espècies en l'hemisferi occidental, des del Canadà a l'Argentina. Superficialment s'assemblen a alguns membres de la tribu Augochlorini, moltes de les quals també són metàl·liques verdoses. La majoria són abelles solitàries; solen fer els seus nius a la terra. Algunes espècies mostren el grau més primitiu de socialitat. Tenen nius comunals, on diverses femelles comparteixen l'entrada als seus respectius nius.

## Referències

* ↑ «Agapostemon» (en anglès). Discover life. [Consulta: 26 març 2022].
* ↑ «Genus Agapostemon - Striped Sweat Bees» (en anglès). Bug guide. [Consulta: 26 març 2022].
* ↑ «Family Halictidae Thomson (66 taxa)» (en anglès). Arxivat de l'original el 2008-10-12. [Consulta: 26 març 2022].
# Rasclet cap-rogenc

El rasclet cap-rogenc (Sarothrura lugens) és una espècie d'ocell de la família dels sarotrúrids (Sarothruridae).

## Hàbitat i distribució

Habita zones empantanegades d'Àfrica Subsahariana, a Camerun, el Gabon, República Democràtica del Congo, Ruanda, Tanzània, Angola, Zàmbia i Zimbàbue.

## Referències

* ↑ «Rasclet cap-rogenc». Cercaterm. TERMCAT, Centre de Terminologia. Rev. 20/11/2023(català)
# Longí

Longí (Longinus) és el nom dels següents personatges:
* Longinus o Sant Longí, soldat romà que segons la tradició va clavar la llança a Jesucrist
* Longinus (governador), governador romà de Britànnia entre el 158 i el 161
* Emili Longí, soldat romà que va matar Dil·li Vòcula
* Corneli Longí, poeta en grec
* Dionís Cassi Longí, filòsof grec
* Pompeu Longí, militar romà del segle I
* Cassi Longí, família plebea romana
* Quint Cassi Longí, diversos personatges
* Luci Cassi Longí, diversos personatges
* Gai Cassi Longí, diversos personatges
* Luci Cassi Longí, diversos personatges
# Xilitla (municipi)

Xilitla és un municipi de l'estat de San Luis Potosí. Xilitla és el cap de municipi i principal centre de població d'aquesta municipalitat. Aquest municipi és a la part sud de l'estat de San Luis Potosí. Limita al nord amb els municipis de Canatlán, al sud amb Mezquital, a l'oest amb Tancahuitz i a l'est amb Tamazunchale.

## Referències

* ↑ Monografia municipal de Xilitla Arxivat 2016-06-25 a Wayback Machine.INAFED, 2015. (castellà)
# Benigno Gutiérrez

Benigno Gutiérrez Valdivia (1 de setembre de 1925) és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1950. Participà en el Campionat sud-americà de 1949.

## Referències

* ↑ 1950 FIFA World Cup Brazil Arxivat 18-9-2011 a Wayback Machine.
* ↑ Benigno Gutiérrez a National-Football-Teams.com (anglès)
* ↑ «FIFA profile». Arxivat de l'original el 2014-04-11. [Consulta: 18 abril 2018].
* ↑ Southamerican Championship 1949 - RSSSF
# Guaro (beguda)

Guaro és una beguda alcohòlica de molts llocs d'Amèrica del Sud i Amèrica Central. És un licor clar fet de canya de sucre, popular al Salvador, Costa Rica, Colòmbia, Honduras i Guatemala.
La producció clandestina de guaro pot contenir metanol tòxic. A Costa Rica, només la marca Cacique pot produir i distribuir guaro.

## Referències

* 1 2 Parker, Jenn. «A Brief History of Guaro: Costa Rica's National Liquor». Culture Trip, 24-05-2017. [Consulta: 27 juny 2021].
* ↑ «Bebidas centroamericanas». Red Viajes. [Consulta: 27 juny 2021].
* ↑ «19 Deaths in Costa Rica Tied to Tainted Alcohol, Officials Say». New York Times, 22-07-2019. [Consulta: 27 juny 2021].

## Enllaços externs

* «Ley Reguladora de la Venta de Bebidas Alcoholicas. Expediente Nº 15.477 (22 de noviembre de 2005)». Arxivat de l'original el 2008-03-09. [Consulta: 8 setembre 2010]. English translation Costa Rican law regulating sale of alcohol.
# Pachakutik

El Moviment d'Unitat Plurinacional Pachakutik és un moviment polític de l'Equador de tendència indigenista socialista, sorgit l'any 1995 per representar en l'esfera política els interessos del moviment indígena liderat per la Confederación de Nacionalidades Indígenas del Ecuador (CONAIE). Entre els seus fundadors hi havia el llavors president de la CONAIE, Luis Macas, candidat a la presidència de la República en les eleccions d'octubre de 2006.

## Història

Pachakutik té un gran suport a nivell de la serralada i a l'orient equatorià. El moviment indígena va ser l'actor principal de l'enderrocament de Jamil Mahuad i el seu suport va ser fonamental per a l'ascens al poder de Lucio Gutiérrez a qui després li van retirar el suport. Pachakutik, juntament amb els esforços en l'àmbit social de la CONAIE, fou decisiu per a l'aprovació de l'actual constitució de la República (1998) que, entre altres coses, reconeix la multiculturalitat del país i obre les portes a l'educació bilingüe en les comunitats que així ho desitgin. En els darrers anys ha aconseguit èxits electorals especialment en l'àmbit municipal, com als municipis de Cotacachi (Auki Tituaña) o Otavalo (Mario Conejo). Malgrat tot, el partit és criticat en alguns sectors indigenistes per haver renunciat a diverses reivindicacions per tal de poder participar en el joc polític i arribar a llocs de poder i a nivell global ha perdut part del suport que havia aconseguit a finals dels anys 1990.

## Resultats electorals
### Assemblea Nacional

| Any | Vots | % | Escons | +/– |
| 1996 | 379,056 | 14.2 | 8 / 82 | Nou |
| 2002 | 211,817 | 16.9 | 9 / 120 | 1 |
| 2006 | 101.730 | 2,84 | 7 / 100 | 2 |
| 2007 | – | – | 6 / 100 | 5 |
| En coalició amb el PS-FA ||||
| 2009 | 948,638 | 1.5 | 4 / 124 | 2 |
| 2013 | 4,149,243 | 4.73 | 5 / 137 | 1 |
| Dins la Unitat Plurinacional de les Esquerres ||||
| 2017 | 2,740,043 | 2.67 | 4 / 137 | 1 |
| 2021 | 1,348,595 | 16.81 | 27 / 137 | 23 |
| 2023 | | | 4 / 137 | 23 |
# Agapornitins

Els agapornitins (Agapornithinae) són una subfamília de lloros de la família dels psitacúlids (Psittaculidae).

## Taxonomia

Modernament s'ha classificat 3 gèneres i 23 espècies.
* Bolbopsittacus, amb una espècie, lloret guaiaber (Bolbopsittacus lunulatus).
* Loriculus, amb 13 espècies.
* Agapornis, amb 9 espècies.

## Referències

* ↑ N Collar (2018). Parrots (Psittacidae). J. del Hoyo, A. Elliott, J. Sargatal, D.A. Christie i E. de Juana, (eds.). Handbook of the Birds of the World Alive. Lynx Edicions, Barcelona.
# Model de negoci

Un model de negoci és una eina conceptual que conté una sèrie d'elements i les seves interrelacions i permet expressar la lògica de negoci d'una determinada firma. És una descripció del valor que una empresa ofereix a un o a diversos segments de clients i l'arquitectura de la firma i la seva xarxa d'associats i aliats per a crear, comercialitzar i lliurar aquest valor al mercat. Addicionalment, mostra les relacions de capital per generar rendibilitat i els fluxos d'ingressos sostenibles.
Sovint, erròniament, es confon el model de negoci amb l'estratègia. Si s'analitzen les metes de cada concepte quedarà molt clara la distinció. Un bon model de negoci respon a les clàssiques preguntes:
* Qui és el client?
* Que dona valor al client avui?
* Com generarem beneficis sostenibles?
Per la seva banda, l'estratègia cerca, a partir d'un determinat model de negoci, com assolir ser competitiu.
Un símil automobilístic ajudarà a visualitzar aquesta diferència. No és el mateix conduir per carretera, per la ciutat o per una pista de carreres. El conductor d'un vehicle ajustarà el seu estil de conducció a cada modalitat de trajecte; és a dir, per a cada problemàtica, modularà la seva forma de pilotar; realitzarà un ajustament fi; en definitiva, adoptarà una estratègia.
D'altra banda, segons les modalitats de circulació que practiqui més freqüentment, triarà un o altre tipus i marca de vehicle, o sigui, realitzarà un ajustament gruixut, una elecció de model.
“Queda clar que estratègia i model de negoci no són la mateixa cosa, sinó dues coses que es complementen”

## Esquema General

* 1. La proposició de valor (l'oferta) que s'ofereix al mercat.
* 2. Els segments de clients als que es dirigeix la proposició de valor.
* 3. Els canals de distribució i comunicació utilitzats per a arribar als clients i oferir-los la proposició de valor.
* 4. Les relacions establertes amb els clients.
* 5. Les capacitats essencials necessàries per fer possible el model de negoci.
* 6. L'Arquitectura de la firma i la configuració d'activitats per implementar el model de negoci. Recursos i activitats clau.
* 7. La Xarxa d'aliances, amb els associats i aliats i les seves motivacions per unir-se i materialitzar el model de negoci.
* 8. El flux d'ingressos generat pel model de negoci constitueix el model d'ingressos.
* 9. L'estructura de costos resultat del model de negoci

## Vegeu també

* Discurs de l'ascensor.

## Referències

* ↑ Aguilà, Monguet. Por qué unas empresas tienen éxito y otras no. Planeta Deusto. Barcelona 2010
* ↑ Joan Magretta. Harvard Business Review. Maig 2002

## Bibliografia

* Zott, C.; , R. Amit, & L.Massa. «The Business Model: Theoretical Roots, Recent Developments, and Future Research» ( PDF) (en anglès). WP-862, IESE, June, 2010 revised September 2010 [Consulta: 27 novembre 2010].
* Fetscherin, Marc; Knolmayer Gerhard «Focus Theme Articles: Business Models for Content Delivery: An Empirical Analysis of the Newspaper and Magazine Industry». [International Journal on Media Management], Volume 6, Issue 1 & 2, 01-09-2004, pages 4 – 11 [Consulta: 27 novembre 2010].
# Rasclet de Conover

El rasclet de Conover (Laterallus xenopterus) és una espècie d'ocell de la família dels ràl·lids (Rallidae) que habita aiguamolls del sud-est del Paraguai i zona limítrofa del Brasil.
# Xilingolita

La xilingolita és un mineral de la classe dels sulfurs. El seu nom fa referència al lloc on fou descoberta, al districte de Chaobuleng, Xilingola League, Mongòlia interior, República Popular de la Xina, el 1982 per Hong Huidi, Wang Xiangwen, Shi Nicheng i Peng Zhizhong.

## Característiques

La xilingolita és una sulfosal de plom, bismut i sofre. Químicament és un sulfur doble, de fórmula Pb₃Bi₂S₆ i nom hexasulfur de dibismut i triplom, de color gris, i una densitat de 7,07-7,08 g/cm³. Cristal·litza en el sistema monoclínic formant cristalls prismàtics allargats i estriats. La seva duresa a l'escala de Mohs és de 3. És un mineral dimorf de la lil·lianita.
Segons la classificació de Nickel-Strunz, la xilingolita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoita, neyita, nordströmita, nuffieldita, proudita, weibul·lita, felbertalita, rouxelita, angelaite, cuproneyita, geocronita, jordanita, kirkiita, tsugaruita, pillaita, zinkenita, scainiita, pellouxita, chovanita, aschamalmita, bursaita, eskimoita, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaita, ustarasita, vikingita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

La xilingolita es troba en jaciments de ferro de tipus skarn. Sol trobar-se associada a altres minerals com: magnetita, esfalerita, pirrotina, pirita, arsenopirita, calcopirita, digenita, bornita, molibdenita, galena, bismut o bismutinita.

## Varietats

Es coneix una varietat de xilingolita, la xilingolita argèntica, una varietat que conté fins a un 6% d'argent, amb fórmula: Pb$_{3+x}$(Ag,Cu)Bi$_{2-2x/3}$S₆.

## Referències

* ↑ «Xilingolite» (en anglès). Mindat. [Consulta: 18 febrer 2015].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 4 abril 2012].
* ↑ Anthony, J.W.; Bideaux, R.A.; Bladh, K.W. [et al.].. «Xilingolite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 4 abril 2012].
* ↑ «Xilingolite» (en anglès). Handbook of mineralogy. [Consulta: 18 febrer 2015].
* ↑ «Argentiferous Xilingolite» (en anglès). Mindat. [Consulta: 18 febrer 2015].
# East Bernard

East Bernard és una concentració de població designada pel cens dels Estats Units a l'estat de Texas. Segons el cens del 2000 tenia 1.729 habitants.

## Demografia

Segons el cens del 2000, East Bernard tenia 1.729 habitants, 631 habitatges, i 487 famílies. La densitat de població era de 483,7 habitants per km².
Dels 631 habitatges en un 37,2% hi vivien nens de menys de 18 anys, en un 61% hi vivien parelles casades, en un 12,7% dones solteres, i en un 22,8% no eren unitats familiars. En el 20,4% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,4% tenia menys de 18 anys, un 8,9% entre 18 i 24, un 27,7% entre 25 i 44, un 22,4% de 45 a 60 i un 13,5% 65 anys o més.
L'edat mediana era de 35 anys. Per cada 100 dones de 18 o més anys hi havia 93,4 homes.
La renda mediana per habitatge era de 35.500 $ i la renda mediana per família de 42.786 $. Els homes tenien una renda mediana de 29.402 $ mentre que les dones 23.913 $. La renda per capita de la població era de 16.011 $. Aproximadament el 10,3% de les famílies i el 12,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Bernard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- East Bernard». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Guarro

Guarro és el cognom d'una família catalana tradicionalment lligada a la indústria paperera a la comarca de l'Anoia.

## Història

L'activitat paperera en el si de la família Guarro i la seva empresa Guarro Casas està documentada des de fa tres-cents anys. L'empresa tal com es coneix avui fou fundada per Ramon Guarro el 1698 a la Torre de Claramunt de Capellades, tot i que és probable que l'activitat industrial a nivell familiar existís des de força abans.
Durant el segle XX l'empresa consolidà un vincle social molt important amb la vila de Gelida, on està ubicada una de les plantes de producció de la marca.

## Etimologia del cognom

Principalment a causa de les evidents connotacions semàntiques que associen aquest cognom a la paraula que es fa servir en castellà per anomenar el porc en el context ramader, a més de la burla s'han fet força especulacions sobre quin n'és l'origen. Amb caràcter oral i de manera restringida entre membres de la família que s'ho preguntaven, s'han donat algunes explicacions amb certa coherència.
Estudiosos i especialistes en etimologia demostren que aquest cognom, tan arrelat a Catalunya sobretot a la Catalunya central, ve del català antic significant (guerrer), com en altres llengües llatines per exemple l'italià guerra o guerrero esdevenint una modificació fins a l'actual nom.
En un pla documentat, però, aquest article de moment es refereix únicament a documentació que intenta explicar l'etimologia de paraules castellanes tals com gorrión, guarín, gorrón, comer de gorra i guarro.

## Vegeu també

* Molí de la Boixera, arrendat a Llorenç Guarro el 1753
* Molí paperer de Cal Guarro
* Casal del Molí Vell

## Referències

* ↑ Història de l'empresa a www.gelida.org
* ↑ Guarro Casas: Història Arxivat 2011-04-11 a Wayback Machine. (castellà)
* ↑ La Vanguardia, 5 de juny de 1988, La familia Guarro ha permanecido vinculada a lo largo de casi tres siglos a la fabricacióm de papel
* ↑ «REVISIÓN DE LA FRASE "COMER DE GORRA"» (en castellà). ELENA PEZZI. Arxivat de l'original el 2006-11-28. [Consulta: 8 setembre 2011]., sobre la influència àrab en la formació de "guarro"

## Enllaços externs

* Pàgina web de la marca de paper Guarro
# Malovilgort

Malovilgort (en rus: Маловыльгорт) és un poble de la República de Komi, a Rússia, segons el cens del 2010 tenia 18 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Longí (governador)

Longí (en llatí: Longinus) és el nom parcialment conegut del governador romà de Britànnia entre el 158 i el 161.

## Història

Va ser precedit per Gneu Juli Ver, a qui va reemplaçar el 158. L'única evidència del seu mandat es troba en una inscripció que llista unes poques lletres del seu nom i, per tant, fins i tot aquest està sotmès a interpretació (altres propostes serien Longus o Lèntul). En el 161, any de la mort d'Antoní Pius, fou reemplaçat per Marc Estaci Prisc.

## Referències

* ↑ CIL XVI 130.
* ↑ Birley, Anthony Richard. The Roman government of Britain. Oxford University Press, 2005. ISBN 0199252378.
# Saint-Martin-du-Mont (Saona i Loira)

Saint-Martin-du-Mont és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 200 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 155 | 167 | 137 | 167 | 155 | 146 | 200 |
| A partir de 1990: Població sense dobles comptes |||||||
# Bett1HULKS Indoors

El torneig de Colònia, conegut oficialment com a bett1HULKS Indoors, és una competició tennística professional que es disputa sobre pista dura interior al Lanxess Arena de Colònia, Alemanya. Pertany a les sèries 250 del circuit ATP masculí.
El torneig es va crear l'any 2020, aprofitant que molts torneigs es van cancel·lar a causa a la pandèmia de COVID-19, junt al bett1HULKS Championship que també se celebra a Colònia una setmana després.

## Palmarès
### Individual masculí

| Any | Campió | Finalista | Resultat |
| 2020 | Alexander Zverev | Felix Auger-Aliassime | 6−3, 6−3 |

### Dobles masculins

| Any | Campions | Finalistes | Resultat |
| 2020 | Pierre-Hugues Herbert Nicolas Mahut | Łukasz Kubot Marcelo Melo | 6−4, 6−4 |

## Referències

* ↑ «ATP Announces Four New Events For 2020» (en anglès). ATP, 10-09-2020. [Consulta: 10 octubre 2020].

## Enllaços externs

* Bett1HULKS Indoors - Lloc web oficial (anglès)
* Perfil del torneig a l'ATP (anglès)
Colònia :
2020 :
# HPL

HPL té els següents significats:
* Lactogen placentari humà (del seu nom en anglès Human Placental Lactogen), hormona polipèptida sintetitzada a la placenta
* Laminat d'alta pressió (del seu nom en anglès High-Pressure Laminate), sistema d'acabat utilitzat en el disseny de mobles
* HPL també és l'acrònim d'H. P. Lovecraft, escriptor estatunidenc
# Malossadovi

Malossadovi (en rus: Малосадовый) és un poble (un possiólok) del krai de Stàvropol, a Rússia, que en el cens del 2010 tenia 428 habitants. Pertany al districte rural de Levokúmskoie.

## Referències

* ↑ «Карты Генштаба L-38 (Г) 1:100000. Дагестан, Калмыкия, Астраханская область». Arxivat de l'original el 2016-10-03. [Consulta: 4 juliol 2016].
# Ak Kubek

Ak Kubek fou kan d'Astracan, fill de Murtaza Khan de l'Horda d'Or.
Fou posat al tron pels circassians que van ocupar el kanat d'Astracan el 1532. S'esmenta un germà de nom Berdibeg i es diu que va estar en bones relacions amb Rússia. Al cap d'uns mesos de govern fou enderrocat pels nogais (1533) pujant al tron un descendent de la branca original de Mahmud Khan, de nom Abdul Rahman Khan.
El 1545 va ocupar el tron altre cop segurament amb suport del circassians però el va tenir conservar només uns mesos i el 1546 fou enderrocat pels mateixos circassians que van posar al tron al seu nebot Yamgurchi. Aquest va regnar uns mesos però la facció d'Ak Kubek va restaurar a aquest. No se sap quant de temps va conservar el poder però el 1550 Yamgurchi ja estava altre cop al tron.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Mingote

Mingote és el nom dels següents personatges:
* Ángel Mingote Lorente (Daroca, 1895 - Madrid, 1961), compositor, pianista, organista i musicòleg
* Antonio Mingote Barrachina (Sitges, 1919 - Madrid, 2012), dibuixant humorístic, escriptor i periodista
* Sergi Mingote i Moreno (Parets del Vallès, 1971 - K2, Pakistan, 2021), alpinista i polític català